stanford-oval/wikipedia huggingface dataset:
כריסטינה יאנג
קבלה > מחקרים אקדמיים

במאמר "The Whitening of Grey’s Anatomy", שכתבה לינסיי מ. קרמר, נעשה ניתוח גזעי על צוות השחקנים ב"אנטומיה של גריי". מטרת המאמר הייתה להרחיב את מחקרו של מ. וושינגטון מ-2012 ואת מחקרו של אם. אי דאו ואחרים מ-2008, ששמו דגש על יאנג כאחת הדרכים שבוצעו בסדרה למען גיוון גזעי, שכן מדובר באמריקאית-אסייתית. במאמר תיארה קרמר את מערכות היחסים הרומנטית של יאנג עם ברק, רופא אפרו-אמריקאי והאנט, איש צבא אמריקאי כ"אוטופיה רומנטית בין-גזעית", בהתאם למונח שתבע וושינגטון במאמרו.
Padam Padam

"Padam Padam" הוא סינגל של הזמרת האוסטרלית, קיילי מינוג, שיצא, על ידי חברות התקליטים דיירנוט ו-BMG רייטס מנג'מנט, ב-18 במאי 2023, כסינגל המוביל מתוך אלבום האולפן השישה עשר שלה, Tension‏. השיר נכתב על ידי אינה רולדסן ולוסטבוי והופק על ידי לוסטבוי.
נכון ליוני 2023, השיר הושמע למעלה מ-8 מיליון פעמים בספוטיפיי.
ביקורות > רשימות ודירוגים

| ארגון | רשימה | דירוג | מקור |
| --- | --- | --- | --- |
| רולינג סטון | 100 השירים הטובים ביותר לשנת 2023 | 20 |  |
| פיצ'פורק | 100 השירים הטובים ביותר לשנת 2023 | 41 |  |
וידאו קליפ

הווידאו קליפ, שבוים על ידי סופי מולר, הועלה לערוץ היוטיוב של הזמרת ב-18 במאי 2023. נכון ליוני 2023, הווידאו קליפ נצפה למעלה מ-3.9 מיליון פעמים.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 190 |  |
|  אוסטרליה | מצעד הסינגלים האוסטרלי | 19 |  |
|  אוסטרליה | מצעד שירי הקלאב | 15 |  |
|  אירלנד | מצעד הסינגלים האירי | 7 |  |
|  אל סלוודור | מוניטור לטינו | 10 |  |
|  ארגנטינה | ארגנטינה הוט 100 | 6 |  |
|  ארצות הברית | בילבורד הוט 100 | - |  |
|  ארצות הברית | מצעד השירים הדיגיטליים | 18 |  |
|  ארצות הברית | מצעד שירי הדאנס/אלקטרוני | 7 |  |
|  גואטמלה | מוניטור לטינו | 8 |  |
|  גרמניה | GfK – טופ 100 | - |  |
|  גרמניה | מצעד השירים הדיגיטליים | 10 |  |
|  הולנד | מצעד 40 הסינגלים ההולנדיים | 27 |  |
|  הולנד | סינגל טיפ | 16 |  |
|  הונגריה | Rádiós Top 40 | - |  |
|  הונגריה | Single Top 40 | 32 |  |
|  הממלכה המאוחדת | מצעד הסינגלים הבריטי | 8 |  |
|  הממלכה המאוחדת | מצעד הדאנס הבריטי | 5 |  |
|  הממלכה המאוחדת | מצעדי הסינגלים והאלבומים העצמאיים הבריטיים | 1 |  |
|  הרפובליקה הדומיניקנית | מוניטור לטינו | 17 |  |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 5 |  |
|  מקסיקו | טופ 100 – מקסיקו | 12 |  |
|  ניו זילנד | המצעד הניו זילנדי הרשמי | 11 |  |
|  פולין | ZPAV | 34 |  |
|  פלנדריה | אולטראטופ 50 | 44 |  |
|  פרו | מוניטור לטינו | 15 |  |
|  צ'ילה | צ'ילה טופ 20 | 3 |  |
|  קנדה | קנדה הוט 100 | 98 |  |
|  קנדה | מצעד השירים הדיגיטליים | 29 |  |
|  קרואטיה | טופ ליסטה | 4 |  |
|  רוסיה | טופ-היט | 74 |  |
היסטוריית יציאות לאור

| אזור | תאריך | פורמט | גרסה | חברת תקליטים | הערות |
| --- | --- | --- | --- | --- | --- |
| עולמי | 18 במאי 2023 | הורדת מוזיקה, הזרמת מוזיקה | מקורית | דיירנוט, BMG רייטס מנג'מנט |  |
| עולמי | 25 במאי 2023 | הורדת מוזיקה | מיקס מורחב | דיירנוט, BMG רייטס מנג'מנט |  |
| עולמי | 2 ביוני 2023 | תקליטור | מקורית + מיקס מורחב | דיירנוט, BMG רייטס מנג'מנט |  |
Fyter Fest (2019)

| Fyter Fest (2019)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: All Elite Wrestling
תאריך: 29 ביוני 2019
עיר: דייטונה ביץ', פלורידה
אולם: אושן סנטר
מספר צופים: 5,000
סדרת אירועי שלם וצפה של AEW
| Double or Nothing | Fyter Fest (2019) | Fight for the Fallen |
סדרת אירועי Fyter Fest
| ראשון | Fyter Fest (2019) | 2020 |
(2019) Fyter Fest היה אירוע היאבקות מקצועית בשיטת השלם וצפה של ארגון ההיאבקות All Elite Wrestling‏ (AEW). האירוע נערך ב-29 ביוני 2019 באושן סנטר, שבדייטונה ביץ', פלורידה. האירוע היה בשיתוף עם אירוע משחקי הלחימה של Community Effort Orlando‏ (CEO). האירוע היה האירוע השני של ארגון זה. האירוע Fyter Fest שודר בחינם בשירות השידור של B/R Live.
תשעה קרבות התנהלו באירוע, כולל שלושה שהתקיימו במופע המקדים לאירוע. בקרב המרכזי, ג'ון מוקסלי ניצח את ג'ואי ג'נלה בקרב ללא סנקציות. עוד ברשימת הקרבות, The Elite (קני אומגה, מאט ג'קסון וניק ג'קסון) ניצחו את הלוצ'ה בראדרס (פנטגון ג'וניור וריי פיניקס) ולארדו קיד.
עלילות

האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב בערוץ של היאנג באקס, Being The Elite, ובסדרת היוטיוב בערוץ של קודי, The Road to Fyter Fest.
בסדרת היוטיוב Being The Elite ניתן היה לראות שג'ואי ג'נלה התעמת עם ג'ון מוקסלי מיד לאחר הופעת הבכורה של האחרון באירוע Double or Nothing. במהלך קטע זה, ג'נלה צחק על מוקסלי ואף הדליק סיגריה. מוקסלי בתגובה לקח את הסיגריה, עישן אותה ואת העשן נשף על פניו של ג'נלה. כמה ימים לאחר מכן, קרב בין השניים נקבע לאירוע Fyter Fest. רק לפני האירוע נודע שהקרב ביניהם יהיה קרב ללא סנקציות.
באירוע Double or Nothing, אליפות העולם של AEW נחשפה על ידי אגדת ההיאבקות, ברט הארט. הארט קרא החוצה לאדם פייג' שניצח בקרב הקזינו באטל רויאל והוכרז שיקבל קרב על תואר זה (שלאחר מכן נקבע לאירוע All Out). השניים נקטעו על ידי MJF, שהתגרה גם בהארט וגם בפייג'. פייג' ניסה לתקוף את MJF, אך האחרון חמק מכך. בזמן ש-MJF ניסה לצאת מהאולם, הוא נקלע לעימות עם ילד הג'ונגל וג'ימי האבוק. לאחר מכן, פייג', ילד הג'ונגל והאבוק תקפו את MJF. בסדרת קטעים מבדחים במסגרת סדרת היוטיוב Being The Elite, פייג' רצה קרב נגד MJF באירוע Fyter Fest, אך לבסוף נקבע לאירוע זה קרב מרובע בין פייג', MJF, ילד הג'ונגל והאבוק.
במהלך המופע המקדים של CEOxNJPW ביוני 2018, המארגן של CEO, אלכס ג'באיילי ניצח את מייקל נאקאזווה. שנה לאחר מכן בסדרת היוטיוב Being The Elite נקבע קרב חוזר בין השניים אשר ייערך במופע המקדים של האירוע Fyter Fest והתנייתו תהיה קרב הארדקור.
לפני האירוע, דווח שבסט פרנדס (צ'אק טיילור וטרנט בארטה), SoCal Uncensored (פרנקי קאזריאן וסקורפיו סקיי) ופרייבט פארטי (אייזיאה קאסידי ומארק קוון) יתחרו ביניהם במסגרת המופע המקדים בקרב זוגות משולש על ההזדמנות להשיג כרטיס חופשי לסיבוב הראשון של הטורניר על אליפות הזוגות של AEW אשר יתקיים באירוע All Out, שייערך ב-31 באוגוסט.
אירוע

| --- | --- |

תפקיד:: שם:
צוות השידור: ג'ים רוס
צוות השידור: אקסקליבר
צוות השידור: אלכס מנדז
צוות השידור: קיפ סביאן
כרוז: ג'סטין רוברטס
שופטים: אובריי אדוארדס
שופטים: ברייס רמסבורג
שופטים: ריק קנוקס
אירוע > מופע מקדים

שלושה קרבות התקיימו במהלך המופע המקדים אשר נודע בשם "The Buy In".
בקרב הראשון של המופע המקדים, בסט פרנדס (צ'אק טיילור וטרנט בארטה), SoCal Uncensored (פרנקי קאזריאן וסקורפיו סקיי) ופרייבט פארטי (אייזיאה קאסידי ומארק קוון) התחרו בקרב זוגות משולש על ההזדמנות להשיג כרטיס חופשי לסיבוב הראשון של הטורניר על אליפות הזוגות של AEW אשר יתקיים באירוע All Out, שייערך ב-31 באוגוסט. בסיום, טיילור ובארטה ביצעו על קאסידי את מהלך הסטרונג זירו כדי לנצח בקרב.
בקרב השני, אלי התחרתה נגד לבה בייטס (שלוותה לקרב על ידי פיטר אבאלון). בסיום, אלי ביצעה על בייטס את מהלך הסופרקיק כדי לנצח בקרב.
בקרב האחרון במסגרת המופע המקדים, מייקל נאקאזווה התחרה נגד אלכס ג'באיילי בקרב הארדקור. נאקאזווה ניצח את ג'באיילי בקרב לאחר הצמדה לספירת שלוש.
אירוע > קרבות מקדימים

האירוע עצמו נפתח בקרב יחידים בין כריסטופר דניאלס לשימה. סיום הקרב התנהל כך ששימה ביצע על דניאלס את מהלך המטאורה, מה שהוביל אותו לניצחון בקרב.
בקרב השני, ריהו ניילה רוז ויוקה סאקאזאקי התחרו ביניהן בקרב משולש. בסיום, ריהו הצליחה להצמיד את רוז לניצחון.
הקרב שבא לאחר מכן היה קרב מרובע בין אדם פייג', MJF, ילד הג'ונגל וג'ימי האבוק. בסיום, פייג' ביצע על האבוק את מהלך הסיום שלו, ה-Dead Eye, ולאחר מכן הצמיד אותו לניצחון בקרב.
אז, קודי התחרה נגד דארבי אלין. בסיום, קודי ביצע על אלין את מהלך הקרוס רודס, אך הזמן החוקי של הקרב הסתיים בדיוק בניסיון ההצמדה של קודי שבא לאחר מהלך זה. כתוצאה מכך, הקרב הסתיים בתיקו עקב חריגה מגבולות הזמן המוקצב. לאחר הקרב, שון ספירס הופיע ותקף את קודי בעזרת מכת כיסא בלתי מוגנת לראשו של רודס, מה שהוביל לחתך עמוק ואיבוד דם רב.
בקרב הלפני האחרון, The Elite (קני אומגה, מאט ג'קסון וניק ג'קסון) התחרו נגד הלוצ'ה בראדרס (פנטגון ג'וניור וריי פיניקס) ולארדו קיד בקרב שלושה נגד שלושה. בסיום, אומגה ביצע על לארדו קיד את מהלך ה-One-Winged Angel כדי להשיג את הניצחון בקרב.
אירוע > הקרב המרכזי

הקרב המרכזי של הערב הפגיש את ג'ון מוקסלי וג'ואי ג'נלה לקרב ללא סנקציות. ג'נלה ביצע על מוקסלי את מהלך ה-Russian Legsweep מדופן הזירה אל שולחן שהונח מחוץ לזירה. ג'נלה המשיך לתקוף וביצע על מוקסלי את מהלך הדת' וואלי דרייבר אל תוך שולחן מלא בחוטי תיל, אך ניסיון ההצמדה שבא לאחר מכן לא היה מוצלח. מנגד, מוקסלי ביצע על ג'נלה את מהלכי הסנאפ דאבל אנדרהוק DDT והדת' וואלי דרייבר אל אותו שולחן חוטי התיל. מוקסלי המשיך וזרק את ג'נלה אל תוך ערימת נעצים. לאחר מכן, מוקסלי ביצע פעם נוספת את מהלך הסנאפ דאבל אנדרהוק DDT על הנעצים, מה שהספיק לו כדי להצמיד את ג'נלה לניצחון. לאחר הקרב, קני אומגה הופיע ותקף את מוקסלי בעזרת מהלכי ה-V-Trigger, פיילדרייבר ופוט סטומפ על שולחן שבור מחוץ לזירה. באזור רמפת הכניסה לאולם, אומגה תקף את מוקסלי בעזרת גיטרה ופח אשפה. לאחר שאומגה ביצע על מוקסלי את מהלך הסנאפ דאבל אנדרהוק DDT על פח האשפה, בכירי ההנהלה הפרידו בין השניים.
ביקורות

העיתונאי של Wrestling Observer Newsletter, דייב מלצר, כתב שהאירוע Fyter Fest קיבל ביקורות חיוביות בדרך כלל. לקרב בין The Elite ללוצ'ה בראדרס ולארדו קיד העניק את הציון הגבוה ביותר מבין כל הקרבות באירוע עם 4.50 כוכבים. לקרב המרכזי בין מוקסלי לג'נלה העניק ציון של 4.25 כוכבים והוסיף ש"הקרב היה מדהים בפני מה שהוא ייצג והכיל רגעים קיצוניים במיוחד". קרב הזוגות המשולש של המופע המקדים והקרב בין קודי לדארבי אלין קיבלו ציון של 3.75 כוכבים כל אחד. הקרבות האחרים במסגרת המופע המקדים של אלי נגד לבה בייטס ונאקאזווה נגד ג'באיילי קיבלו את רוב ה"תגובות השליליות", אך מכת הכיסא הבלתי מוגנת של שון ספירס על קודי קיבלה את מירב הזעם במסגרת האירוע.
מירב הדיונים לאחר האירוע היו עקב פגיעת הכיסא בראשו של קודי רודס על ידי שון ספירס לאחר הקרב של רודס נגד דארבי אלין. בזמן שרודס לא סבל מזעזוע מוח, הוא היה זקוק לעבור 12 תפרים. היאנג באקס התראיינו לאחר האירוע ואמרו שמכת הכיסא נועדה להיראות בלתי מוגנת (אך באותו הזמן לשמור על בריאותו של רודס), אבל משהו במכה גרם לראשו של רודס לחתך, שהוביל לכמות רבה של איבוד דם.
AEW קיבלו ביקורות רבות בתעשיית ההיאבקות על כך שאיפשרו למכה זאת לקרות למרות החששות מפגיעת ראש. בניגוד לכך, ה-WWE אסרו על המתאבקים לפגוע באחר עם מכות כיסא ישירות לראש עקב הרצח הכפול וההתאבדות של כריס בנואה בשנת 2007.
תוצאה לאורך זמן

מספר ימים לאחר האירוע, קרב חוזר בין The Elite (קני אומגה, מאט ג'קסון וניק ג'קסון) ללוצ'ה בראדרס (פנטגון ג'וניור וריי פיניקס) ולארדו קיד נקבע לאירוע הבא של הארגון המקסיקני, AAA, טריפלמניה XXVII, שנערך ב-3 באוגוסט 2019.
שון ספירס איתגר את קודי לקרב. בסופו של דבר, הקרב הוכרז באופן רשמי לאירוע All Out.
תוצאות

| מס' | תוצאות | התניות | זמן |
| --- | --- | --- | --- |
| P1 | בסט פרנדס (צ'אק טיילור וטרנט בארטה) ניצחו את SoCal Uncensored (פרנקי קאזריאן וסקורפיו סקיי) ופרייבט פארטי (אייזיאה קאסידי ומארק קוון) | קרב זוגות משולש המנצחים בקרב העפילו לאירוע All Out במטרה להשיג כרטיס חופשי לסיבוב הראשון של הטורניר על אליפות הזוגות של AEW | 16:00 |
| P2 | אלי ניצחה את לבה בייטס (עם פיטר אבאלון) | קרב יחידים | 08:50 |
| P3 | מייקל נאקאזווה ניצח את אלכס ג'באיילי | קרב הארדקור | 09:30 |
| 4 | שימה ניצח את כריסטופר דניאלס | קרב יחידים | 09:40 |
| 5 | ריהו ניצחה את ניילה רוז ויוקה סאקאזאקי | קרב משולש | 12:30 |
| 6 | אדם פייג' ניצח את ג'ימי האבוק, ילד הג'ונגל (עם לוצ'סאורוס) ו-MJF | קרב מרובע | 10:50 |
| 7 | קודי (עם ברנדי רודס) נגד דארבי אלין הסתיים בתיקו עקב חריגה מגבולות הזמן המוקצב | קרב יחידים | 20:00 |
| 8 | The Elite (קני אומגה, מאט ג'קסון וניק ג'קסון) ניצחו את הלוצ'ה בראדרס (פנטגון ג'וניור וריי פיניקס) ולארדו קיד | קרב שלושה נגד שלושה | 20:50 |
| 9 | ג'ון מוקסלי ניצח את ג'ואי ג'נלה | קרב ללא סנקציות | 20:00 |
P - מציין שהקרב התקיים במופע המקדים לאירוע
הערות שוליים

↑  האירוע ישודר בחינם ב-B/R Live
↑  מוקסלי נגד ג'נלה
↑  הקרב בין מוקסלי לג'נלה הפך קרב ללא סנקציות
↑  קרב מרובע בין MJF, ילד הג'ונגל, אדם פייג' וג'ימי האבוק הוכרז לאירוע Fyter Fest
↑  נאקאזווה נגד ג'באיילי (קרב הארדקור)
↑  בסט פרנדס נגד SCU נגד פרייבט פארטי
↑  AEW עומדים בפני ביקורות רבות בעקבות פגיעת הכיסא בראשו של קודי רודס
↑  היאנג באקס אומרים על כך שקודי נדרש לעבור 12 תפרים בראשו
↑  קודי נגד אולין
↑  אומגה והיאנג באקס נגד קיד והלוצ'ה בראדרס
אוקיאן נחודקה

סמל הקבוצה הישן
אוקיאן נחודקה (ברוסית: Футбольный Клуб Океан Находка) הוא שמה של קבוצת כדורגל רוסית מהעיר נחודקה שבמחוז פרימוריה.
הקבוצה נוסדה ב-1979 ובשנים 1992–1993 התמודדה בליגת העל הרוסית בכדורגל. עד פירוקה בשנת 2015 הייתה זו קבוצת הכדורגל המקצוענית המזרחית ביותר ברוסיה, בשל מיקום העיר. היא שיחקה באליפות מחוז פרימוריה של הליגה הרוסית השלישית.
ב-2018 הוקמה מחדש והחל מעונת 2019 מתמודדת בליגת הכדורגל החובבנית של רוסיה.
היסטוריה

הקבוצה הוקמה בשנת 1979 ובמרבית שנותיה התמודדה במסגרת אליפויות אזוריות ומחוזיות בפרימוריה.
בעונת 1986 התמודדה לראשונה במסגרת מקצוענית כשנטלה חלק בתחרויות הליגה הסובייטי השנייה. את התואר הראשון שלה קטפה כשזכתה בגביע רוסיה הסובייטית בשנת 1989. בשנת 1990 זכתה באליפות אזור מזרח של הליגה השנייה ובשל התפרקות ברית המועצות העפילה לליגת העל הרוסית בכדורגל, בה השתתפה במשך שנתיים.
בעונת 1993 נשרה לליגת המשנה הרוסית בה שיחקה עד עונת 1995. מעונת 1996 נטלה חלק בתחרויות הליגה הרוסית השנייה.
בשנת 2005 התמקמה בראשות טבלת הליגה באזור מזרח והצליחה לשלב 16 האחרונות בגביע הרוסי בכדורגל. ברם הקבוצה לא הצליחה לחזור לליגת המשנה. בעונת 2011 הקבוצה איבדה את מעמדה המקצועני והתמודדה בליגת הכדורגל החובבנית של רוסיה. בעונת 2014 זכתה באליפות מחוז פרימוריה אך עונה לאחר מכן הוחלט על פירוק הקבוצה הבוגרת על מנת לתעל את המשאבים הכספיים לתחזוק בית הספר לכדורגל לילדים (ברוסית: ДЮСШ Океан).
ביוני 2018 נודע שהקבוצה הוקמה מחדש. האימונים המחודשים החלו באוגוסט אותה שנה. לאורך כל שנת 2018 הקבוצה שיחקה משחקי ידידות והותר לה להשתתף בליגת הכדורגל החובבנית של רוסיה, הרביעית בחשיבותה, החל מעונת 2020. עם זאת בעונת 2019 אף זכתה באליפות פרימוריה.
בפברואר 2021 נודע על הקמת מועדון דינמו-אוקיאן נחודקה שתייצג את פרימוריה בליגת הכדורגל המקצוענית החל מעונת 2021/2022.
מאמנים

| שם | שנים |
| --- | --- |
פיוטר קומיסרוב: 1986 - 1988
אלכסנדר אווריאנוב: 1988 - 1993
אישטוואן סקץ': 1994 - 1995
סרגיי בונדארנקו: 1996
פלאטין: 1997 - 1999
ולדימיר סוסין: 1999 - 2001
ס. בונדארנקו: 2001 - 2004
אולג גארין: 2005 - 2007
אולג קוקארב: 2008
ולדימיר גראסימוב: 2009
א. קוקארב: 2010
ולדיסלב מאטוויינקו: 2011 - 2012
לאוניד קיינקו: 2012 - 2015
אצטדיון הקבוצה

אצטדיון וודניק הוא אצטדיון הכדורגל היחיד בעיר נחודקה ובעל תכולה של 4,000 מושבים. האצטדיון נבנה בחסות המפעל לשיפוץ אוניות בנחודקה ונחנך באוקטובר 1965 במשחק בין קבוצת וודניק נחודקה ולבין הידרוסטרוי, שהסתיים בשוויון מאופס ובמקור הכיל 10,000 מושבים. האצטדיון אירח משחק רשמי ראשון באפריל 1966 במשחק במסגרת הגביע הסובייטי בכדורגל בין ריבאק נחודקה לבין אמור בלאגובשצ'נסק, שהסתיים בשוויון 2:2.
בשנים 1980 ובשנות ה-90 של המאה ה-20 נעשה בו שימוש כבמה למופעים מוזיקליים שונים.
בשנת 2005 נערך שיפוץ שבמסגרתו הוחלפו מושבי העץ במושבים מפלסטיק ותכולת האצטדיון ירדה מ-10,000 ל-4,000. בשנים 2011–2013 הדשא הטבעי הוחלף בדשא מלאכותי.
תארים והישגים

ליגת העל הרוסית בכדורגל: מקום 7 בעונת 1992
הגביע הרוסי בכדורגל: 16 האחרונות בעונת 2005
גביע רוסיה הסובייטית: 1989
אליפות מחוז פרימוריה: 2014, 2019
הערות שוליים

↑  Футбольная команда из Находки прекратила свое существование
↑  В Находке с 9 февраля официально завершается история местного футбола
↑  "Футболисты «Океана» приступают к тренировкам!. Новости Находки|publisher=nhknews.ru".
↑  "Футболисты «Океана» приступают к тренировкам! | Новости Находки" (ברוסית). nhknews.ru. נבדק ב-2018-08-17.
↑  Администратор. "Исторический футбольный матч состоялся 8 сентября в Уссурийске. На стадионе «Городской» встречались сборные Уссурийска и «Океан»(Находка)" (ברוסית). Приморский спорт. נבדק ב-2019-06-19.
↑  "«Океан» сыграл вничью с «Шахтером»" (ברוסית). Рамблер/спорт. נבדק ב-2019-06-19.
↑  Кристина ГРИН. Сайт «Комсомольской правды» (2019-09-18). "Легендарный находкинский клуб «Океан» триумфально вернулся в большой футбол" (ברוסית). KP.RU - сайт «Комсомольской правды». נבדק ב-2019-09-18.
↑  «Динамо-Океан» представит Приморье на футбольной карте страны
↑  אצטדיון וודניק באתר Allstadiums.ru
אצטדיון "וודניק" בנחודקה
The Virgin Tour

The Virgin Tour הוא סיבוב ההופעות הראשון של הזמרת מדונה. סיבוב ההופעות נועד על מנת לקדם את שני אלבומיה הראשונים, Madonna ו-Like a Virgin. אף על פי שתכננה לצאת בהתחלה לסיבוב הופעות בין לאומי לבסוף סיבוב ההופעות הוגבל לתחומי אמריקה הצפונית בלבד.
חברת התקליטים של מדונה החליטה לשלוח אותה לסיבוב ההופעות אחרי ההצלחה האדירה של אלבומה השני. לאחר ההכרזה הרשמית על סיבוב ההופעות ב-15 במרץ 1985 מדונה וצוותה החלו לתכנן את תוכניות ההפקה. היא רצתה שסיבוב ההופעות יהיה השתקפות של עצמה ואף שיתפה פועלה עם החברה "מריפול" לעיצוב התלבושות.
רקע

להקת ביסטי בויז נבחרה להיות הופעת החימום של סיבוב ההופעות ופטריק לאונרד נבחר להיות המנהל המוזיקלי של סיבוב ההופעות. לאונרד סיפר על המפגש הראשון שלו עם מדונה כ-7 שנים לאחר מכן. "בהתחלה שראיתי אותה אמרתי לעצמי זו הבחורה הזו בתחתונים? אבל אז שהכרתי אותה היא הייתה הדבר המרושע הזה, אתם יודעים, ישר בפרצוף שלך. היא אמרה לי: סיבוב הופעות יארך 3 חודשים, מה שאתה יודע על הלהקה אני צריכה שתעשה." ואמרתי לה: אוקיי אני אעשה את זה".
הבמה הייתה משולשת וכללה רמפות מסביבה עם סידורי תאורה שתלויים בגובה של 30 מטרים, ארבעה מסכים ענקיים ניצבו בשלושה צדדים של הקצה החיצוני של הבמה. רשימת השירים הייתה מורכבת משני האלבומים הראשונים כאשר את רשימת השירים סגרו השירים "Matirial Girl" ו-"Like a Virgin". במהלך סיבוב ההופעות היא נתמכה בשני רקדנים.
ביקורות ורווחים

למרות הביקורות המעורבות סיבוב ההופעות זכה להצלחה כאשר עם הכרזתו הכרטיסים נמכרו בכל מקום ופריטים הקשורים לסיבוב ההופעות נמכרו גם הם בחנויות ברחבי ניו יורק. בסופו של דבר סיבוב ההופעות הסתיים עם רווח של 5 מיליון דולר. סיבוב ההופעות הקולט והופץ כ-DVD בשם, Madonna Live: The Virgin Tour.
ה-DVD זכה גם הוא להצלחה והגיע למעמד זהב בארצות הברית. סיבוב ההופעות הביא לכך שנערות רבות נהגו ללבוש בגדים בהשראת מדונה ובעקבות כך נוצר מונח חדש בשם "מדונה וונאבי" אשר מתאר נשים המתחקות אחר הזמרת ושואפות להיות כמוה מושג שאף זכה להכרה רשמית במילון בשנת 1991.
רשימת השירים

"Dress You Up"
"Holiday"
"Into the Groove"
"Everybody"
"Angel"
"Gambler"
"Borderline"
"Lucky Star"
"Crazy for You"
"Over and Over"
"Burning Up"
"Like a Virgin" (משולב עם השיר "Billie Jean")
"Material Girl"
מקור: האתר הרשמי של מדונה.
תלונת דרום אפריקה נגד ישראל בגין רצח עם

| --- | --- |

 ערכאה:  בית הדין הבין-לאומי לצדק (ICJ)
 תאריך טענות:  11–12 בינואר 2024
 חברי המותב
 נשיא בית המשפט:  ארצות הברית ג'ואן דונוהיו, לבנון נוואף סלאם
 חברי המותב:  סלובקיה פטר טומקה  צרפת רוני אברהם  סומליה עבדולקאווי יוסוף  הודו דלוויר באנדארי  אוגנדה ג'וליה סבוטינדה  מרוקו מוחמד בנונה  הרפובליקה העממית של סין שיי הנשיין  ג'מייקה פטריק ליפטון רובינסון  יפן יוג'י איוואסווה  גרמניה ג'ורג' נולטה  ברזיל לאונרדו נמר קלדיירה בראנט  אוסטרליה הילרי צ'ארלסוורת'  דרום אפריקה דיקנג מוזנקה  ישראל רון שפירא
 
החלת האמנה בדבר מניעתו וענישתו של הפשע השמדת עם ברצועת עזה (דרום אפריקה נ' ישראל) (באנגלית: Application of the Convention on the Prevention and Punishment of the Crime of Genocide in the Gaza Strip (South Africa v. Israel)) הוא הליך משפטי שפתחה דרום אפריקה בבית הדין הבין-לאומי לצדק (ICJ) ובו טענה להפרות של האמנה בדבר מניעתו וענישתו של הפשע השמדת עם על ידי ישראל כלפי הפלסטינים ברצועת עזה במסגרת מלחמת חרבות ברזל.
נציגי דרום אפריקה הגישו בקשה לפתיחת ההליך ב־29 בדצמבר 2023, הדיונים הפומביים התקיימו בארמון השלום בהאג, הולנד, ב־11 וב־12 בינואר 2024. ישראל יוצגה על ידי מלקולם שו כפרקליט ואהרן ברק במותב השופטים. הצוות המשפטי של דרום אפריקה כולל את ג'ון דוגארד (אנ'), ווהאן לואו (אנ') וטמבקה נגקוקאיטובי (אנ') כעורכי דין ואת דיקגאנג מוסנקה (אנ') כשופט אד הוק.
ב־26 בינואר 2024 הוציא בית הדין שישה צווים זמניים בהם הורה לישראל לנקוט בכל האמצעים כדי למנוע מעשה שעלול להיחשב כרצח עם, להגן על הפלסטינים, להעביר סיוע הומניטרי ולדווח על כך בתוך חודש. עם זאת, בית המשפט לא הורה על הפסקת אש.
ב־24 במאי 2024 הוציא בית הדין צווי מניעה חדשים נגד ישראל בעקבות הכניסה הקרקעית למזרח העיר רפיח.
ב-5 ביוני 2024 התפטר אהרן ברק ממותב השופטים מטעמים אישיים-משפחתיים. ב-1 ביולי 2024 מונה רון שפירא למחליפו של אהרן ברק במותב השופטים מטעמה של מדינת ישראל.
האמנה בדבר רצח עם

בשנת 1948 אימצה העצרת הכללית של האומות המאוחדות את האמנה בדבר מניעתו וענישתו של הפשע השמדת עם, פה אחד. האמנה מגדירה רצח עם בשני מרכיבים הכרחיים:
כוונה: "מעשים שנעשו בכוונה להשמיד, באופן מלא או חלקי, קבוצה לאומית, אתנית, גזעית או דתית כמות שהיא".
מעשה: ביצוע אחד מהמעשים המפורטים באמנה. "הריגת אנשים הנמנים עם הקבוצה; גרימת נזק חמור, בגוף או בנפש, לאנשים הנמנים עם הקבוצה; העמדת הקבוצה בכוונה תחילה בתנאי חיים שיש בהם כדי להביא לידי השמדתם הגופנית, כולה או מקצתה; קביעת אמצעים שכוונתם למנוע את הילודה בקבוצה; העברת ילדי הקבוצה לקבוצה אחרת בדרך כפייה".
על האמנה בדבר מניעתו וענישתו של הפשע השמדת עם חתומות הן ישראל והן דרום אפריקה.
עמדת התביעה

התלונה הוגשה על ידי דרום אפריקה, אך בהמשך ביקשו להצטרף לתביעה מדינות נוספות החתומות על אמנה בדבר מניעתו וענישתו של הפשע השמדת עם, בהן ספרד וצ'ילה.
התביעה הציגה את ההאשמות במה שהיא מכנה "הקשר רחב יותר של התנהלותה של ישראל כלפי הפלסטינים במהלך האפרטהייד שלה בן 75 השנים, הכיבוש הלוחמני בן 56 השנים של השטחים הפלסטיניים והסגר בן 16 השנים על עזה". נשיא דרום אפריקה סיריל רמפוזה אף השווה את פעולותיה של ישראל לאפרטהייד.
עמדת התביעה > בקשת סעד זמני

התביעה ביקשה מבית הדין, כנקודת התחלה, לנקוט אמצעי הגנה זמני (אנ') ולהוציא צו ביניים המחייב את ישראל "להשהות לאלתר את פעולותיה הצבאיות בתוך וכנגד עזה".
בעוד שמתן פסק דין לגופו של עניין עשוי להימשך שנים, צו הביניים יכול להינתן בתוך שבועות, משום שדיון בצו ביניים זוכה לעדיפות עליונה על פני דיונים אחרים (לפי סעיף 74 לחוקי בית הדין), ומשום שכדי להוציא צו ביניים "לא נדרש לקבוע אם אכן בוצעה הפרה של אמנת רצח העם, אלא רק לקבוע האם הנסיבות מחייבות צו ביניים כדי להגן על הזכויות שנובעות מהאמנה". הפנייה מסתמכת על צו ביניים שהוציא בית המשפט ב-2019 נגד מיאנמר בעקבות הטבח שביצע השלטון ברוהינגיה.
עמדת התביעה > טענות התביעה

טענת התביעה מתבססת על שני מרכיבי רצח עם:
עמדת התביעה > טענות התביעה > טענות לכוונה

בפנייה בת 84 העמודים טענה התביעה כי "מעשיה של ישראל... הם רצח עם באופיים, שכן הם מחויבים בכוונה ספציפית... להשמיד פלסטינים בעזה כחלק מהקבוצה הלאומית, הגזעית והאתנית הפלסטינית".
כראיות לכוונתה של ישראל לבצע השמדת עם, הוצגו על ידי התביעה התבטאויות רבות מצד פוליטיקאים, אנשי צבא ואנשי תקשורת במדיה הישראלית וברשתות החברתיות, לצד סרטונים שצילמו חיילים והתבטאויות של קצינים. בין השאר, מצטטת התביעה את ההתבטאויות הבאות:
נשיא מדינת ישראל יצחק הרצוג, שטען כי "זו אומה שלמה שם שאחראית. השיח על אזרחים לא מודעים ולא מעורבים הוא לא נכון".
ראש ממשלת ישראל בנימין נתניהו, שתיאר את המלחמה כ"מלחמת בני אור ובני חושך" והשתמש בביטוי "זכור את אשר עשה לך עמלק".
שר הביטחון יואב גלנט, שאמר כי "עזה לא תחזור למה שהייתה. נחסל הכל […] שחררתי את כל המעצורים".
השר לביטחון לאומי איתמר בן גביר, שאמר: "כשאנחנו אומרים שאנחנו רוצים להשמיד את חמאס, אנחנו מתכוונים גם לאלו שחגגו, תמכו וחילקו ממתקים - הם כולם טרוריסטים וגם אותם צריך להשמיד".
שר החקלאות אבי דיכטר, שהכריז "זו נכבת עזה 2023".
שר המורשת עמיחי אליהו, בדבריו לגבי הטלת פצצת אטום על עזה.
חבר הכנסת משה סעדה, בדבריו כי הוא שומע בכל מקום שאומרים לו ש"ברור שצריך להשמיד את כל העזתים".
שרת ההסברה לשעבר, גלית דיסטל-אטבריאן, שצייצה לאחר הצפייה ב"סרטון הזוועות" מ-7 באוקטובר: "תשקיעו את האנרגיה הזאת בדבר אחד; מחיקת כל עזה מעל פני האדמה. שהמפלצות העזתיות יטוסו אל הגדר הדרומית וינוסו לתוך שטח מצרים. או שימותו. ושימותו ברע. עזה צריכה להמחק. ואש ותמרות עשן על ראשם של הנאצים ביהודה ושומרון. חרון אף יהודי שירעיד את אדמת העולם. דרוש כאן צה"ל נוקם ואכזר. כל דבר פחות מזה הוא לא מוסרי".
האמירה שהושמעה על ידי מספר פוליטיקאים נוספים לפיה ברצועת עזה "אין בלתי מעורבים".
בנוסף, בין הסרטונים של חיילי צה"ל שהוצגו כראייה כנגד ישראל היה סרטון בטוויטר ששותף גם על ידי חבר הכנסת לשעבר ינון מגל, בו נראים חבורות חיילים על מדים שרים וצוהלים: "ובמצווה אחת דבק / למחות את זרע עמלק" ו"את הססמה שלנו מכירים / אין בלתי מעורבים".
עמדת התביעה > טענות התביעה > טענות למעשה

לטענת התביעה, ישראל מבצעת פעולות העונות לרף הנדרש לביסוס העובדתי בעבירת רצח העם. טיעון זה מתבסס על מספר האזרחים ההרוגים בעזה, המשבר ההומניטרי והפגיעה בתשתיות העיר עזה, ההופכת את המגורים בה לבלתי אפשריים. לטענתם הפעולות כללו הרג המוני של פלסטינים בעזה, הרס בתיהם, גירושם ועקירתם, וכן חסימת הגישה שלהם למזון, מים וסיוע רפואי. בנוסף טענה דרום אפריקה שישראל הטילה אמצעים למניעת לידות פלסטינים באמצעות הרס שירותי בריאות חיוניים להישרדותן של נשים הרות ותינוקותיהן. בתביעה נטען כי כל הפעולות הללו "נועדו להביא להשמדתם של הפלסטינים כקבוצה".